system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Dimitrie Stelaru?
assistant
Dimitrie Stelaru (n. 8 martie 1917, Segarcea Vale, județul Teleorman – d. 28 noiembrie 1971, București, Spitalul Brâncovenesc), pe numele său adevărat Dumitru Petrescu, a fost un poet, prozator și memorialist român. 

A debutat ca poet la mijlocul anilor 1930 când, încă elev, a publicat o plachetă intitulată Melancolie. Până în 1938 a publicat sub pseudonimul D. Orfanul (deoarece tatăl său murise pe front, în 1917), pentru ca din 1938, la îndemnul lui Eugen Jebeleanu, să adopte pseudonimul Dimitrie Stelaru.

Familia
Este fiul lui Dumitru Petrescu (cizmar si, apoi, agricultor, căzut pe front în timpul primului război mondial) si al Pascăi (n. Preotu). Ulterior, mama sa se căsătorește cu zidarul Florea Stoicea.

Dimitrie Stelaru a avut trei mariaje. Se căsătorește pentru prima oară la Turnu Măgurele cu o profesoară de filozofie cu care a avut o fiică. Al doilea mariaj a fost cu o pictoriță cu care a stat șase ani. Din ultima căsătorie rezultă un fiu, Eunor.

Viață boemă 
În anul 1940 a făcut o farsă lugubră, publicând în ziarul Semnalul un anunț prin care își anunța decesul, eveniment pe care i l-a relatat în 1967 poetului Adrian Păunescu:
 „(...) presa a început să anunțe moartea poetului Stelaru care, ca și atîția alții, din pricina condițiilor ș.a.m.d. a murit. Ba încă și tipii care-mi erau dușmani au început să mă laude, în articole mari, calde, după anunțarea știrii că am murit. (...) Voiam să-mi bat joc. Aveam o poftă nebună să-mi bat joc. O săptămînă a urlat presa. Și cînd eram pe cale de dispariție, din comentariile presei, am apărut pe stradă. M-a văzut Emil Botta și s-a făcut alb. Credea că sînt stafie. Nu-ți mai spun că toți credeau că sînt stafie.(...)” 

Romanul autobiografic Zeii prind șoareci, apărut în 1968, ilustrează viața sa boemă, ce poate fi asemănată cu cea a lui Edgar Allan Poe.

Universul poetic 
Afirmarea sa ca poet vine în anii ’40 cu volumele Noaptea geniului (1942), Ora fantastică (1944), Cetăṭile albe (1946), ce dezvoltă imaginea unui damnat, profet al poeziei „În deznădejdea secolului douăzeci” (Profetul, vol. C.a.). Impresionantă e ṣi zugrăvirea cuplului ca victimă a mizeriei (Maria-Maria, vol. O.f.; Poem cerṣetor, vol. N.g.), cu atât mai mult cu cât ṣtim că are origini biografice. Stelaru, la fel ca majoritatea colegilor de generaṭie, manifestă interes în crearea unei mitologii proprii. El recurge în acest sens la o onomastică stranie, în alte locuri feerică, de basm: „Eumene”, „Elra”, „Iwa”, „Regele Fără-Timp”, „Zeul vântului”. Se adaugă aici personificarea obsesiilor ṣi – în ceea ce priveṣte configurarea spaṭială – opṭiunea pentru o geografie ce ṭine de categoriile fantasticului: „Țara Chinului”, „Insula sunetelor”, „tărâmul geniilor”.

Aprecieri critice

Volume publicate 
 Melancolie, poesii, prefaṭă de I. Narcis, Braṣov, Tipografia G. I. Gologan, f.a., semnat D. Orfanul
 Abracadabru, poesii, Bucureṣti, Tipografia Progresul Artei, f.a., semnat D. Orfanul
 Blestem, poesii, Bucureṣti, Tipografia Progresul Artei, 1937, semnat D. Orfanul
 Preamărirea durerii, poeme, Bucureṣti, Tipografia Astoria, 1938, semnat D. Orfanul
 Noaptea geniului, poeme, Bucureṣti, Editura Bucovina – I. E. Torouṭiu, 1942 
 Ora fantastică, poeme, cu O planetă de poet nou de E. Lovinescu, Bucureṣti, Editura Prometeu, 1944 
 Cetăṭile albe, poeme, Bucureṣti, Întreprinderile de editură S.A.R., 1946 
 Fata pădurarului, basm în versuri, Bucureṣti, Editura Tineretului, 1955
 Gelu, [basm în versuri], Bucureṣti, Editura Tineretului, 1956
 Ṣarpele Marao ṣi Vrăjitoarele, feerii, Bucureṣti, E.S.P.L.A., 1957
 Oameni ṣi flăcări, poezii, Bucureṣti, Editura pentru Literatură, 1963
 Fata fără lună, [proză], Bucureṣti, Editura Tineretului, 1967
 Mare incognitum, [poezii], cuvânt înainte de Eugen Jebeleanu, Bucureṣti, Editura pentru Literatură, 1967 
 Nemoarte, [poezii], Bucureṣti, Editura Tineretului, 1968 
 Zeii prind Ṣoareci, [însemnări], Bucureṣti, Editura pentru Literatură, 1968
 Cei din lună, [poveṣti], Bucureṣti, Editura Tineretului, 1969
 Mare incognitum, [poezii], colecṭia „Cele mai frumoase poezii”, cuvânt înainte de Lucian Raicu, Bucureṣti, Editura Tineretului, 1969
 Coloane, [poezii], Bucureṣti, Editura Minerva, 1970
 Înaltă umbră, [poezii], Bucureṣti, Editura Eminescu, 1970 
 Poeme dramatice (Leru ṣi Împăratul Nix), Bucureṣti, Editura Eminescu, 1970
 Păsări incandescente, poeme, Bucureṣti, Editura Cartea Românească, 1971 
 Casa veveriṭelor, [poveṣti], ediṭie îngrijită de Victor Corcheṣ, Bucureṣti, Editura Ion Creangă, 1991
 Îngerul vagabond, poezii postume, ediṭie îngrijită ṣi prefaṭă de Victor Corcheṣ,  Bucureṣti, Editura Eminescu, 1999
 Opera poetică, ediṭie îngrijită ṣi prefaṭă de Emil Manu, Bucureṣti, Editura Profile Publishing, 2002 
 Scrieri literare, ediṭie critică ṣi studiu introductiv de Victor Corcheṣ, Constanṭa, Editura Ex Ponto, vol. VI: Proză, 2002; vol. I: Teatru, 2004

Distincții 
 1967 - Premiul Uniunii Scriitorilor''' pentru volumul "Mare incognitum", ce cuprinde o selecție de versuri precum și ciclul Antirăzboinice.

 Bibliografie 
 Emil Manu, Dimitrie Stelaru, Bucureṣti, Editura Cartea Românească, 1984 (ediṭia a doua, revăzută ṣi adăugită, Bucureṣti, Editura Profile Publishing, 2003)
 Lucian Teodosiu, Dimitrie Stelaru aṣa cum l-am cunoscut,Iaṣi, Editura Junimea,1998
 Victor Corcheș, Dimitrie Stelaru, Scrieri literare, vol. I, Teatru, ediție critică, text stabilit, curriculum vitae, studiu introductiv de Victor Corcheș, Editura Ex Ponto, Constanța, 2004 
 Marius Nenciulescu, Dimitrie Stelaru ṣi paradigma poetică a anilor '40, Cluj-Napoca, Editura Casa Cărṭii de Ṣtiinṭă, 2011

 Note 

 Legături externe 
 Poezia Înger vagabond de Dimitrie Stelaru
 Povestea poetului care și-a înscenat moartea ca să-și bată joc de lumea literară, 21 aprilie 2012, Cristian Delcea, Adevărul Dezvelirea plăcii comemorative Dimitrie Stelaru, 17 aprilie 2018, Virgil Andronescu, InfoEST''

Nașteri în 1917
Nașteri pe 8 martie
Decese în 1971
Decese pe 28 noiembrie
Avangarda artistică românească
Decese în București
Eseiști români
Memorialiști români
Modernism
Modernism în România
Oameni din județul Teleorman
Poeți moderniști români
Poeți români din secolul al XX-lea
Romancieri români
Români cunoscuți sub pseudonimele folosite
Sburătorul
Scriitori cunoscuți sub pseudonimele folosite
Sincronism